बुराइयों के खिलाफ निकाली जागरूकता रैली
बुराइयों के खिलाफ निकाली जागरूकता रैली
करनाल|राजकीय वरिष्ठ माध्यमिक विद्यालय कुंजपुरा में एनएसएस कैंप के चौथे दिन बेटी बचाओ बेटी पढ़ाओ विषय पर जागरूकता रैली निकाली गई। गांव के सुमेर चंद अरोड़ा ने रैली को हरी झंडी दिखा कर रवाना किया। प्रधानाचार्या उमा रेढू ने कहा कि हमें भ्रूण हत्या जैसे अपराध को रोकने के लिए आगे आना होगा। बेटियों को भी बेटों के समान शिक्षा के अवसर पर प्रदान करने होंगे। उन्होंने बताया कि एक शिक्षित बेटी दो परिवारों को शिक्षित करती है। इस अवसर पर रेनू सांगवान, अनिल दुआ, रामधन, रीटा शर्मा, नरेश शर्मा, कंवलजीत, मोनिका, बबीता अंजू मौजूद रहे।
hin_Deva hin_Deva hin_Deva